Temniak

Temniak (, ) je vrch v Západných Tatrách v skupine Červené vrchy na Slovensko-poľskej štátnej hranici. 

Leží v hlavnom hrebeni medzi vrcholmi Kresanica (2122 m), ktorý je oddelený Mulovým sedlom (2067 m), a Poľská Tomanová (1977 m), ktorý je oddelený Tomanovským sedlom (1686 m). Do Tomanovského sedla klesá hrebeň cez skalisko zvané Stoly (1947 m). Na juhovýchode spadajú svahy hory žľabom Zadný úplaz do záveru Tomanovskej doliny, na juhozápade klesajú do Doliny Tomanowa. Západným smerom vybieha rázsocha Wysoki Grzbiet, severozápadným smerom rázsocha Twardy Grzbiet zovretá medzi Dolinu Kościeliska a Dolinu Miętusia. Hora je budovaná prevažne dolomitmi, iba miestami vystupujú na povrch aj kryštalické horniny. Na úbočiach hory sa nachádza mnoho jaskýň, napríklad: Jaskinia Miętusia, Jaskinia Lodowa w Ciemniaku, Studnia w Kazalnicy Miętusiej alebo Jaskinia Wysoka za Siedmioma Progami.

Prístup 
 Po červenej značke z vrcholu Malolučniaka alebo zo sedla Chuda Przełączka

Referencie

Pozri aj 
 Zoznam vrcholov v Západných Tatrách

Iné projekty

Externé odkazy 
 Temniak na Turistika.cz
 Temniak na Treking.cz
 Temniak na Roháče.cz

Zdroj 

Vrchy Západných Tatier
Dvojtisícovky na Slovensku
Vrchy v okrese Poprad